Rikunarita-ORG/Wikinium huggingface dataset:
# Tango (Google)

| Tango |
| --- |
|  |
|  Tangoa käyttävä puhelin. |
| Tyyppi | lisätyn todellisuuden alusta |
| Valmistaja(t) | Google |
| Julkaistu | kesäkuu 2014 |
| Ohjain | yhteensopiva Android-puhelin |
| Yhteensopivuus | tietyt Android-puhelimet |
| Aiheesta muualla |
| Kotisivut |
| Infobox OK |

**Tango** (aiemmin **Project Tango**) on Googlen kehittämä lisätyn todellisuuden alusta, joka pyrkii antamaan yhteensopiville Android-puhelimille kyvyn havainnoida ympäristöään kolmiulotteisesti. Tätä varten Tango-puhelimissa on aikaleimoja käyttävät gyro- ja kiihdytysensorit sekä normaalin kameran lisäksi syvyyskamera ja liikettä seuraava kamera. Google alkoi jaella ensimmäistä kehittäjäkäyttöön tarkoitettua Tango-puhelinta helmikuussa 2014. Ensimmäinen kuluttajakäyttöön tarkoitettu Tango-yhteensopiva puhelin on Lenovo Phab 2 Pro, jonka myynti alkoi marraskuussa 2016. Qualcomm on optimoinut Snapdragon 652- ja Snapdragon 820 -järjestelmäpiirit yhteensopiviksi Tangon kanssa, joten niillä varustetut laitteet voivat prosessoida sensoreilta ja kameroilta tulevaa dataa ilman erillisiä apusuorittimia. Tango-sovelluksille on varattu oma osastonsa Google Playsta.

## Lähteet

## Aiheesta muualla

* Kuvia tai muita tiedostoja aiheesta Tango (Google) Wikimedia Commonsissa

* Verkkosivut (Arkistoitu – Internet Archive) (englanniksi)